**Baixa Normandía**, en francés: *Basse-Normandie*, en normando: *Basse-Normaundie*, é unha antiga rexión de Francia.

É a parte occidental da antiga provincia histórica de Normandía e parte da rexión da Perche. A noción de Baixa Normandía xa era unha realidade no século XIV.

Creación
--------

Foi creada en 1956, comprendendo os tres departamentos de Calvados, Orne e Mancha. 

Forma parte da antiga provincia de Normandía, que estaba dividida en Alta Normandía e Baixa Normandía. 

A súa capital era a cidade de Caen.

Poboación
---------

A súa poboación estimada no ano 2014 era de 1 443 000 habitantes.

Economía
--------

As principais actividades económicas da rexión son a agricultura, o gando, o sector letiero, a fruticultura e a industria téxtil. 

O mineral de ferro extráse cerca de Caen. 

O turismo tamén e importante, e conta cun ferri que vai a Inglaterra (desde o porto de Cherburgo-Octeville).

Historia
--------

A tradicional provincia de Normandía, cuxa historia remóntas ao século X, dividiuse en 1956 en dúas rexións: Baixa Normandía e Alta Normandía.

Durante a época romana, a rexión dividíase en varias cidades-estado diferentes. A de Vieux foi escavada no século XVII, revelando numerosas estruturas e vestixios que testemuñan a prosperidade da rexión de Caen.

A rexión foi conquistada polos francos no século V.

No século IX, as conquistas normandas devastaron a rexión. Gran parte do territorio da Baixa Normandía engadiuse ao ducado de Normandía no século X.

En 1066, o duque Guillerme II de Normandía conquistou Inglaterra. Foi enterrado en Caen. Despois da súa morte, Normandía foi herdada polo fillo máis vello, e Inglaterra polo seu segundo fillo, separándose as dúas posesións. 

*Artigo principal**:* Ducado de Normandía.
A vitoria de Tinchebray en 1106 deu de novo a Normandía aos reis de Inglaterra. Case cen anos despois, en 1204, o rei Filipe II de Francia conquistou a rexión, ademais das Illas da Canle. Despois, durante a Guerra dos Cen Anos, foi recuperada polos Plantagenet. Porén, os franceses recuperaron a parte continental da rexión entre 1436 e 1450. En 1453 a monarquía francesa controlaba gran parte da actual Francia, agás Calais, que permanecía en mans inglesas.

Durante a segunda guerra mundial as praias de Calvados foron o lugar do **Día D**. Os desembarcos en xuño de 1944 e a posterior batalla de Normandía, destruíron moitos pobos e cidades da rexión.

Disolución
----------

No marco da Lei relativa á delimitación das regións, ás eleccións rexionais e departamentais e modificando a reforma territorial de 2014, a Baixa Normandía fusionouse coa Alta Normandía o 1 de xaneiro de 2016 para formar a nova rexión de Normandía.

Galería
-------

* Abadía dos Homes de CaenAbadía dos Homes de Caen
* DeauvilleDeauville
* Monumento a Guillerme o Conquistador, en Falaise, CalvadosMonumento a Guillerme o Conquistador, en Falaise, Calvados
* Vila romana de VieuxVila romana de Vieux

Notas
-----

1. ↑  Censo de 2014
2. ↑  Anaír Rodríguez Rodríguez, Montserrat Davila Ventura. Área de Normalización Lingüística da Universidade de Vigo, ed. *Lingua galega: dúbidas lingüísticas* (PDF). p. 111. ISBN 84-8158-266-2.
3. ↑  Boüard 2001, pp. 268-269.
4. ↑  Lei n° 2015-29 do 16 de xaneiro de 2015
5. ↑  Ministère de l'Intérieur
6. ↑  Consello Constitucional

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Baixa Normandía Modificar a ligazón no Wikidata*** |

### Bibliografía

* Boüard, Michel de (2001): *Histoire de la Normandie*. Tolosa: Privat. ISBN 2-7089-1707-2

### Outros artigos

* Normandía (rexión administrativa)
* Normandía
* Ducado de Normandía
* Alta Normandía

### Ligazons externas

* Basse-Normandie na *Encyclopaedia Britannica*.

| * v
* c
* e
Rexións de Francia |
| --- |
| Rexións | 
* Alta Francia
* Auvernia-Ródano-Alpes
* Borgoña-Franco Condado
* Bretaña
* Centro-Val de Loira
* Córsega
* Gran Leste
* Illa de Francia
* Normandía
* Nova Aquitania
* Occitania
* Países do Loira
* Provenza-Alpes-Costa Azul

 |
| Rexións de alén mar | 
* Guadalupe
* Güiana Francesa
* Martinica
* Mayotte
* Reunión

 |
| Rexións ata 2015 | 
* Alsacia
* Aquitania
* Auvernia
* Borgoña
* Champaña-Ardenas
* Franco Condado
* Languedoc-Rosellón
* Lemosín
* Lorena
* Mediodía-Pireneos
* Alta Normandía
* Baixa Normandía
* Norte-Paso de Calais
* Picardía
* Poitou-Charentes
* Ródano-Alpes

 |

|  |  |
| --- | --- |
| Control de autoridades | 
* Wd: Q16954
* WorldCat
* VIAF: 139091332
* BNF: 11862364g
* EBID: ID
* GEC: 0006812
* GeoNames: 3034693
* GND: 4138904-9
* ISNI: 0000 0001 2169 031X
* LCCN: n84009132
* MusicBrainz: ID
* NKC: ge349300
* SUDOC: 026360411

 |